Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: évi 24. tvr. és a 33/1976. (IX. 15.) MT rendelet egyes szabályai
Paragraph Index: 66

(1) bekezdésébe foglalt élethez való jogot. A második kérdésben azt az álláspontot foglalta el, hogy az orvosi diagnózisban való tévedés nem tekinthető olyan foglalkozási szabályszegésnek, amely alapul szolgálhat a foglalkozás körében elkövetett veszélyeztetés bűncselekmény megállapításának. Ha azonban a tévedést az orvostól elvárható gondosság kifejtésének a hiánya okozta, a bűncselekmény megállapításának helye lehet. Jelen esetben a rendőrség nem tett eleget azon kötelezettségének, hogy az a gondosság tekintetében feltárt ellentmondásokat tisztázza, majd ezt követően foglaljanak állást a büntetőeljárás megindíthatóságáról. Ezzel sérült a jogbiztonság elve és ezen keresztül a rendőri mulasztás érintette az élethez és emberi méltósághoz való jogot is. Az országgyűlési biztos általános helyettese ennek következtében állapította meg az alkotmányos visszásságot (OBH 2196/96). A különböző büntetések, így elsősorban a szabadságvesztés büntetés végrehajtása az alkotmányos jogok súlyos, de jogszerű korlátozásával jár. E korlátozás alkotmányos célhoz kötöttségét és arányosságát azonban mindig vizsgálni kell. 1999/18/II. szám Alkotmányos visszásságot általában nem lehet megállapítani akkor, ha a büntetés-végrehajtási hatóságok a rájuk vonatkozó jogszabályi előírásokat maradéktalanul betartják. Esetenként azonban éppen a szabályozás hiánya vezet alkotmányos visszássághoz. Az országgyűlési biztos általános helyettese ilyen módon állapította meg, hogy a jogbiztonság követelményét sérti az, hogy a Szegedi Fegyház és Börtönnek nincsen külön házirendje, illetve napirendje a börtönfokozatú és fegyházfokozatú elítéltek, valamint a gyógyító-nevelő csoport számára. Ennek hiányában kiszámíthatatlanná válik az, hogy a fogvatartottak különböző — jogilag jól elkülöníthető — csoportjai milyen magatartás esetén milyen következményekkel számolhatnak, hogyan terjeszthetnek elő panaszokat, kérelmeket, milyen feltételekkel használhatják a tartózkodásra szolgáló helyiségeket. Figyelemmel arra, hogy az elítélteknek alkotmányos érdekük fűződik életvezetésük feltételeinek ismeretéhez, az előre kiszámíthatóság hiánya alkotmányos visszásságot okozott (OBH 1545/1997). A fogvatartottaknak

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes